作者:無名氏
標題:梁州・演步虛輕敲檀板，煉華池淨洗胭脂。入山林遠閨閣和街市。不跨鶴
內容:超凡小小，不乘鸞得道師師。慣棄俗纏頭紅錦，慣出家買笑金貲。風流客普化相思，疏狂士稽首相辭。碧玉簪芙蓉冠新入個名流，青霞帔逍遙服新裁個樣子，黃金鐘蕊珠經另打個腔兒。念茲，在茲。心中猿意內馬情無二，多財舍有緣施。誰種紅蓮火裡枝，朵朵靈芝。